**KÚPNA ZMLUVA č.**

uzavretá podľa ust.§ 409 a nasl. zákona č. 513/1991 Zb. Obchodný zákonník v znení neskorších predpisov a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „zákon o verejnom obstarávaní“)

 (ďalej iba „zmluva“)

**Čl. 1.**

**Zmluvné strany**

**KUPUJÚCI:** **Spojená škola**

Sídlo: Kremnička 10, 974 05 Banská Bystrica

Štatutárny orgán: PaedDr. Milan Ponický

Právna forma: Príspevková organizácia zriadená Banskobystrickým samosprávnym krajom

IČO: 42195446

DIČ: 2023333202

Bankové spojenie: Štátna pokladnica

Číslo účtu: SK30 8180 0000 0070 0052 2230

Telefón/ fax: +421 48 410 22 75

Email: sekretariat@stavebnabb.eu

Oprávnení konať vo

veciach zmluvy: PaedDr. Milan Ponický

 *(ďalej iba* ***„kupujúci“*** *na strane jednej)*

**a**

**PREDÁVAJÚCI:**

Sídlo:

Štatutárny orgán:

Právna forma:

IČO:

DIČ:

IČ DPH:

Bankové spojenie:

Číslo účtu:

Telefón/fax:

Email:

Oprávnení konať vo

 veciach zmluvy:

*(ďalej len* ***„predávajúci“*** *na strane druhej a spolu s Kupujúcim ďalej len „****zmluvné strany****“)*

Východiskovým podkladom na uzatvorenie tejto kúpnej zmluvy č. .................... na dodanie tovaru (ďalej v texte tiež ako „**zmluva**“) je ponuka úspešného uchádzača ako predávajúceho predložená verejnému obstarávateľovi ako kupujúcemu vo verejnom obstarávaní na predmet zákazky „**Modernizácia IKT - počítačové vybavenie v Spojenej škole, Kremnička 10, Banská Bystrica**“ postupom verejnej súťaže – dynamického nákupného systému podľa ust. § 58 až 61 zákona o verejnom obstarávaní.

**Čl. 2**

**Predmet zmluvy**

**2.1.** Podkladom pre uzavretie tejto zmluvy je ponuka predávajúceho zo dňa ........................., ktorá je po vzájomnom odsúhlasení zmluvnými stranami považovaná za **prílohu č. 1** tejto zmluvy.

**2.2.** Predávajúci sa touto zmluvou zaväzuje dodať kupujúcemu tovar vymedzený v čl. II. tejto zmluvy do lehoty uvedenej v čl. III. tejto zmluvy a kupujúci sa zaväzuje zaplatiť za dodaný tovar kúpnu cenu uvedenú v čl. IV. tejto zmluvy za podmienok uvedených v čl. V. tejto zmluvy. Zmluva obsahuje aj podrobnejšie vymedzenie práv a povinností zmluvných strán.

**Technické parametre:** sú súčasťou prílohy č. 1 zmluvy – Špecifikácia predmetu kúpy (ďalej len „**tovar**“).

**Čl. 3**

**Čas plnenia**

**3.1.** Predávajúci je povinný dodať tovar do miesta plnenia v nasledujúcom časovom intervale:

 Termín dodania tovaru – do 90 dní odo dňa zaslania záväznej objednávky

**3.2.** Predávajúci sa zaväzuje dodať tovar kupujúcemu v lehote určenej v bode 3.1. tohto článku na miesto určené v článku 5.1 tejto zmluvy a to v množstve, kvalite a podľa technickej špecifikácie uvedenej v kúpnej zmluve a na základe záväznej objednávky.

**Čl. 4**

**Kúpna cena tovaru**

**4.1.** Kúpna cena predmetu kúpy (tovaru) bola stanovená na základe výsledku verejného obstarávania v súlade so zákonom NR SR č. 18/1996 Zb. o cenách v znení neskorších predpisov v celkovej výške:

............... Eur bez DPH

............... Eur DPH

............... Eur s DPH /slovom: ................................................./

Uvedená kúpna cena je cenou maximálnou a konečnou za dodanie tovaru podľa tejto zmluvy (v prílohe č. 2 zmluvy). V jednotkovej cene je zahrnutý návod a sprievodná technická dokumentácia v slovenskom resp. českom jazyku. Cena je maximálna a jej zmena je možná len na základe písomnej úpravy, odsúhlasenej obidvoma stranami formou dodatku k zmluve výlučne z dôvodu zmeny právnych predpisov. Akékoľvek ďalšie navyšovanie kúpnej ceny je neprijateľné.

**4.2.** Predmet zákazky bude financovaný z prostriedkov

1. z prostriedkov Európskeho fondu regionálneho rozvoja, Integrovaný regionálny operačný program (IROP), Prioritná os: 2 – Ľahší prístup k efektívnym a kvalitnejším verejným službám, Investičná priorita: 2.2 – Investovanie do vzdelania, školení a odbornej prípravy, zručností a celoživotného vzdelávania prostredníctvom vývoja vzdelávacej a výcvikovej infraštruktúry, Špecifický cieľ: 2.2.3 - Zvýšenie počtu žiakov stredných odborných škôl na praktickom vyučovaní, kód výzvy IROP-PO2-SC223-2017-22, kód projektu v ITMS2014+: 302021P189 a z vlastných prostriedkov verejného obstarávateľa (prostriedkov Banskobystrického samosprávneho kraja).

2. Platba sa bude realizovať bezhotovostným platobným stykom na základe vystavených faktúr, ktorých splatnosť **bude do 60 dní** odo dňa doručenia kupujúcemu ako verejnému obstarávateľovi.

**4.3.** Kúpna cena uvedená **v prílohe č. 2** Cenová tabuľka tejto zmluvy zahŕňa všetky poplatky a náklady súvisiace s dodávkou tovaru t.j. najmä DPH, dovoznú prirážku, obaly, poistné, náklady na inštaláciu a dodávku do miesta určeného kupujúcim, náklady vyplývajúce zo záručných podmienok.

**Čl. 5**

**Miesto a spôsob plnenia, dodacia lehota a dodacie podmienky**

**5.1.** Miesto plnenia: **Spojená škola, Kremnička 10, 974 05 Banská Bystrica**

**5.2.** Predávajúci je povinný dodať tovar do miesta plnenia podľa bodu 5.1. tejto zmluvy v množstvách uvedených v Špecifikácii predmetu kúpy – príloha č. 1 tejto zmluvy a v termíne podľa bodu 3.1. tejto zmluvy.

**5.3.** Prevzatie tovaru v mieste plnenia  bude potvrdené zástupcom kupujúceho na dodacom liste a preberacom protokole.

**5.4**. Zástupcom kupujúceho na prevzatie predmetu zmluvy je: **PaedDr. Milan Ponický**. Kupujúci zastúpený povereným zamestnancom je povinný pri preberaní tovaru t.j. stroja skontrolovať, kvalitu, dohodnutú technickú špecifikáciu a na znak súhlasu s dodanými strojmi potvrdí prevzatie stojov predávajúcemu na preberacom protokole, na ktorom budú uvedené výrobné čísla strojov. Preberací protokol je neoddeliteľnou súčasťou faktúry vystavenej predávajúcim.

**5.5.** Kupujúci nadobúda vlastnícke právo k predmetu zmluvy jeho prevzatím.

**5.6.** Predávajúci sa zaväzuje vykonať zaškolenie minimálne 2 osôb na obsluhu tovaru, pričom o zaškolení bude vydané príslušné písomné potvrdenie. Zaškolenie bude vykonané najneskôr v deň odovzdania tovaru.

**5.7.** Kupujúci je oprávnený odmietnuť prevzatie tovaru v prípade, ak majú viditeľné vady resp. nefunkčné časti alebo nebola dodržaná zmluvne dohodnutá technická špecifikácia tovaru.

**Čl. 6**

**Povinnosti predávajúceho a záručný servis**

* 1. Predávajúci je povinný dodať objednaný tovar v dohodnutom množstve, v akosti a vyhotovení, ktoré zodpovedá účelu použitia a spĺňa kvalitatívne parametre podľa príslušných platných noriem.

* 1. Predávajúci je povinný odovzdať kupujúcemu doklady, ktoré sú potrebné na prevzatie a užívanie tovaru v slovenskom resp. českom jazyku podľa bodu 6.1.
	2. Predávajúci poskytuje na tovar záruku **minimálne 24** mesiacov od dátumu odovzdania tovaru, ak tento bol odovzdaný riadne a bez závad. Počas záručnej doby hradí predávajúci plánované aj neplánované servisné zásahy vrátane materiálu potrebného pri servisnom zásahu.
	3. Predávajúci sa zaväzuje nastúpiť na servisný zásah najneskôr do 48 hodín od nahlásenia poruchy na servisné telefónne čísla, ktoré budú dohodnuté písomne v preberacom konaní. V prípade ak predávajúci nesplní termín nástupu na servisný zásah podľa vyššie uvedeného, zaväzuje sa zaplatiť zmluvnú pokutu vo výške 300 EUR za každé porušenie povinnosti v zmysle tohto bodu zmluvy, čím nie je dotknutý nárok kupujúceho na náhradu škody.
	4. Predávajúci sa zaväzuje odstrániť poruchu bežného charakteru najneskôr v lehote 48 hodín od nástupu na servisný zásah. Pri zložitejších poruchách sa predávajúci zaväzuje podniknúť také opatrenia, aby k odstráneniu porúch došlo čo v najskoršie možnom čase, pričom o opatreniach informuje kupujúceho bezodkladne. V prípade, ak predávajúci nesplní vyššie uvedený záväzok, zaväzuje sa zaplatiť zmluvnú pokutu vo výške 1000 EUR za každých začatých 24 hodín počas ktorých nie je odstránená porucha, čím nie je dotknutý nárok kupujúceho na náhradu škody.

**Čl. 7**

**Platobné podmienky**

**7.1.** Predávajúci vyfakturuje expedovaný tovar kupujúcemu a faktúru s dodacím listom, preberacím protokolom odovzdá kupujúcemu pri prevzatí tovaru podľa čl. 5 v zmysle rozsahu predmetu obstarania  resp. poverenému zástupcovi.

**7.2.** Faktúra spracovaná v súlade s platnou legislatívou (zákonom č.431/2002 Z. z. o účtovníctve, zákonom č. 222/2004 Z. z. o DPH v platnom znení) a odovzdaná v troch originálnych výtlačkoch a bude obsahovať minimálne tieto údaje:

**7.2.1** Označenie predávajúceho a kupujúceho, peňažný ústav, číslo účtu,

**7.2.2** IČO, DIČ, IČ pre DPH predávajúceho a IČO, DIČ, IČ pre DPH kupujúceho

**7.2.3** Názvy, jednotkové množstvá, jednotkové ceny bez DPH

 Názov položky, množstvo, cena bez DPH za á, cena bez DPH, DPH, cena s DPH

**7.2.4** Číslo zmluvy alebo deň jej uzatvorenia

**7.2.5** Celková fakturovaná suma (s DPH)

**7.2.6** Doklad o odovzdaní predmetu plnenia kupujúcemu.

**7.3.** Splatnosť faktúry je do 60 dní.

**7.4.** Dôvodom na oprávnené vrátenie faktúry je skutočnosť, že faktúra má formálne alebo obsahové nedostatky. V takomto prípade nová lehota splatnosti začne plynúť odo dňa doručenia opravenej faktúry.

**7.5.** Vystavenie faktúry vylučuje dodatočné nároky predávajúceho na úpravu ceny.

**7.6.** Kupujúci  sa zaväzuje uhradiť cenu dodávky tovaru podľa  fakturácie na účet predávajúceho v termíne splatnosti.

**7.7.** Kupujúci je povinný plniť všetky povinnosti podľa zákona o verejnom obstarávaní a iných súvisiacich právnych predpisov (o.i. zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov), najmä:

1. prostredníctvom oprávnenej osoby viesť a udržiavať svoj aktuálny záznam v registri partnerov verejného sektora,
2. zabezpečiť splnenie povinnosti podľa písm. a.) tohto bodu, u každého subdodávateľa a navrhovaného subdodávateľa, ktorý vie alebo má vedieť, že ním poskytované plnenia súvisia s plnením predmetu tejto zmluvy,
3. oznamovať Kupujúcemu aktuálne údaje o svojich subdodávateľoch, údaje o osobách oprávnených konať za subdodávateľov v rozsahu podľa zákona o verejnom obstarávaní, údaje o predmete subdodávky a podiele subdodávateľa na plnení predmetu zmluvy,
4. zabezpečiť, aby subdodávatelia spĺňali podmienky účasti týkajúce sa osobného postavenia nového subdodávateľa v takom rozsahu, v akom sa požadovali od pôvodného subdodávateľa s prihliadnutím na rozsah subdodávky; nový subdodávateľ musí byť oprávnený dodávať tovar, poskytovať služby, resp. vykonávať stavebné práce v rozsahu predmetu subdodávky.

**Čl. 8**

**Povinnosti kupujúceho**

**8.1.** Vady tovaru, ktoré sú zjavné (nezrovnalosti v množstve, porušenosť, úplnosť dodávky) reklamuje kupujúci písomne bez meškania, najneskôr do 10 dní od ich zistenia.

**8.2.** Vady akosti reklamuje kupujúci písomne bez zbytočného odkladu po tom, čo tieto vady zistil, najneskôr však do konca záručnej lehoty.

**8.3.** Všetky vady dodávky reklamuje kupujúci písomne alebo telefonicky na telefónom čísle uvedenom v preberacom protokole.

**8.4.** Oznámenie o vadách musí obsahovať:

**8.4.1** Názov, označenie a typ reklamovaného výrobku (jeho výrobné číslo)

**8.4.2** protokol o vadách ( presný popis vád)

**8.5.** Nároky kupujúceho z vád tovaru:

**8.5.1** požadovať poskytnutie plnenia predávajúceho podľa tejto zmluvy

**8.5.2** požadovať náhradný tovar výmenou za tovar vadný

**8.5.3** požadovať odstránenie vady tovaru

**8.5.4** odstúpiť od zmluvy

**8.6.** Voľbu nároku z vád tovaru kupujúci oznámi predávajúcemu v zaslanom oznámení o vadách

**8.7.** Pokiaľ predávajúci nesúhlasí s reklamáciou tovaru, ktorú uplatňuje kupujúci v riadnom termíne, prizvú sa na posúdenie závažnosti, rozsahu a príčin vzniknutých chýb odborníci z firmy výrobcu tovaru a nezávislého kontrolného orgánu kontroly tovaru, ktorí vystavia posudok o skutkovom stave reklamácie a určia povahu vzniknutej vady na tovare. Náklady s tým spojené hradí strana, ktorá spor prehrala. Formu a spôsob úhrady škody je vecou dohody oboch zmluvných strán. V prípade nedohodnutia sa v predmetnej záležitosti bude reklamácia uplatnená v zmysle Obchodného zákonníka

**8.8.** Reklamovať vady akosti v priebehu záručnej lehoty je kupujúci oprávnený v prípade, že zo strany kupujúceho boli dodržané všetky podmienky na používanie.

**8.9.** Verejný obstarávateľ pripúšťa plnenie predmetu obstarávania subdodávkami. Podmienky využitia subdodávateľov podľa § 41 zákona č. 343/2015 Z. z. o verejnom obstarávaní. V zmysle § 41 ods. (1) Zákona o verejnom obstarávaní verejný obstarávateľ vyžaduje, aby uchádzač v ponuke uviedol podiel zákazky, ktorý má v úmysle zadať subdodávateľom, navrhovaných subdodávateľov a predmety subdodávok. Verejný obstarávateľ žiada, aby navrhovaný subdodávateľ spĺňal podmienky účasti týkajúce sa osobného postavenia - § 32 ods. 1 písm. e) a neexistovali u neho dôvody na vylúčenie podľa § 40 ods. 6 písm. a) až h) a ods. 7 Zákona o verejnom obstarávaní; oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu zákazky alebo koncesie, ktorý má subdodávateľ plniť. Uchádzač v ponuke predloží doklady na preukázanie splnenia podmienok účasti podľa predchádzajúcej vety navrhovanými subdodávateľmi. Doklady na preukázanie podmienok účasti sa predkladajú ako originály alebo úradne overené kópie.

**8.10.** V zmysle § 41 ods. (3) Zákona o verejnom obstarávaní verejný obstarávateľ vyžaduje, aby úspešný uchádzač v zmluve najneskôr v čase jej uzavretia uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

**Čl. 9**

**Zmluvné pokuty a úrok z omeškania**

**9.1.** V prípade, že predávajúci nedodrží dobu plnenia, dohodnutú v tejto zmluve, uhradí kupujúcemu zmluvnú pokutu vo výške 10 % z ceny predmetu plnenia. Za každý začatý deň z omeškania, vo výške 0,05 % z ceny nedodaného predmetu tejto zmluvy. Základom pre výpočet sú ceny s DPH.

**9.2.** V prípade omeškania kupujúceho s úhradou daňového dokladu v tejto zmluve uhradí kupujúci predávajúcemu úrok z omeškania vo výške 0,05% z neuhradenej sumy za každý začatý deň omeškania, najviac však do výšky 10% z neuhradenej sumy.

**9.3.** V prípade, že predávajúci nevybaví uplatnenú reklamáciu v tejto zmluve v dohodnutej dobe, zaplatí kupujúcemu zmluvnú pokutu vo výške 100 € za každý začatý deň omeškania.

**Čl. 10**

**Odstúpenie od zmluvy**

**10.1.** Zmluva môže byť zmenená na základe písomného súhlasu oboch zmluvných strán. Od zmluvy môže odstúpiť účastník, ak druhý účastník závažným spôsobom porušuje dohodnuté zmluvné podmienky a bol na možnosť odstúpenia od zmluvy písomne upozornený. Pričom pre odstúpenie od zmluvy sa práva a povinnosti zmluvných strán s tým súvisiace sa použijú ustanovenia § 344 až § 351 Obchodného zákonníka.

**10.2.** V prípade, ak sa po dodaní predmetu kúpy preukáže, že predmet zmluvy neplní niektoré z technických parametrov definovaných v cenovej ponuke, má kupujúci právo odstúpiť od zmluvy. Odstúpením od zmluvy z tohoto dôvodu vzniká kupujúcemu právo na škodu spôsobenú konaním predávajúceho a to na náhradu škody a ušlého zisku (ktorých výšku Kupujúci preukáže).

**Čl. 11**

**Porušenia zmluvy**

**11.1.** Po uzavretí Zmluvy je Kupujúci, pokiaľ v Zmluve nie je výslovne uvedené niečo iné, oprávnený od Zmluvy odstúpiť titulom jej podstatného porušenia najmä v prípade, ak:

1. Predávajúci je v omeškaní s riadnym dodaním ktorejkoľvek časti Tovaru viac ako 15 pracovných dní,
2. Predávajúci pri plnení predmetu tejto Zmluvy konal v rozpore s niektorým so všeobecne záväzných právnych predpisov.
3. Predávajúci stratil oprávnenie na podnikanie vzťahujúce sa k predmetu tejto Zmluvy,
4. voči Predávajúcemu sa vedie konkurzné konanie, bol podaný návrh na začatie konkurzného konania, návrh na začatie konkurzného konania bol zamietnutý z dôvodu nedostatku majetku, ak bolo začaté reštrukturalizačné konanie, alebo voči Predávajúcemu bol podaný návrh alebo sa vedie exekučné konanie alebo ak Predávajúci vstúpil do likvidácie; alebo
5. ak ktorékoľvek vyhlásenie/prehlásenie/záväzok predávajúceho uvedené v tejto Zmluve je nepravdivé ku dňu uzatvorenia Zmluvy alebo sa takým stane počas realizácie dodania predmetu zákazky.
6. preukázateľné neposkytnutie súčinnosti Kupujúcemu podľa podmienok v Zmluve za účelom splnenia predmetu a účelu Zmluvy.

**11.2.** Predávajúci je povinný ihneď informovať Kupujúceho o skutočnostiach podľa písm. c), d) ods. 1 tohto článku, inak má Kupujúci právo na uplatnenie zmluvnej pokuty vo výške podľa článku 9 Zmluvy.

**11.3.** Predávajúci je oprávnený odstúpiť od Zmluvy v prípade, ak Kupujúci podstatným spôsobom poruší Zmluvu. Podstatným porušením tejto Zmluvy zo strany Kupujúceho je

1. omeškanie so zaplatením Kúpnej ceny o viac ako 15 dní, pričom Tovar Kupujúci prevzal podľa podmienok v tejto Zmluve, alebo

**Čl. 12**

**Záverečné ustanovenia**

**12.1.** Pokiaľ v kúpnej zmluve nie je dohodnuté niečo iné, platia pre zmluvný vzťah ňou založený ustanovenia Obchodného zákonníka č. 513/1991 Zb. v znení neskorších predpisov.

**12.2.** Zmluva môže byť zmenená len písomnými dodatkami podpísanými oprávnenými zástupcami zmluvných strán.

**12.3.** Zmluvné strany vyhlasujú, že zmluvu uzatvárajú určite, slobodne, dobrovoľne, bez hrozby tiesne, vážne a nie za nevýhodných podmienok. Textu zmluvy rozumejú a na znak súhlasu zmluvy podpisujú.

**12.4**. Zmluvné strany prehlasujú, že sú spôsobilé k právnym úkonom a v prípade sporu sa budú riadiť príslušnými ustanoveniami platných aktuálnych civilných poriadkov konkrétne Civilného sporového poriadku.

**12.5.** Predávajúci berie na vedomie, že je povinný strpieť výkon kontroly/auditu súvisiaceho s dodávaným tovarom, uskutočnenými stavebnými prácami a poskytnutými službami kedykoľvek počas platnosti a účinnosti Zmluvy, a to oprávnenými osobami a poskytnúť im všetku potrebnú súčinnosť. Oprávnené osoby na výkon kontroly/auditu sú najmä:

1. Poskytovateľ a ním poverené osoby,
2. Útvar následnej finančnej kontroly a nimi poverené osoby;
3. Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,
4. Orgán auditu, jeho spolupracujúce orgány a nimi poverené osoby,
5. Splnomocnení zástupcovia Európskej Komisie a Európskeho dvora audítorov,
6. Orgán zabezpečujúci ochranu finančných záujmov EÚ;
7. Osoby prizvané orgánmi uvedenými v písm. a) až f) v súlade s príslušnými právnymi predpismi SR a EÚ.

**12.6.** Predávajúci je povinný plniť všetky povinnosti podľa zákona o verejnom obstarávaní a iných súvisiacich právnych predpisov (o.i. zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov), najmä:

1. prostredníctvom oprávnenej osoby viesť a udržiavať svoj aktuálny záznam v registri partnerov verejného sektora,
2. zabezpečiť splnenie povinnosti podľa písm. a) u každého subdodávateľa a navrhovaného subdodávateľa, ktorý vie alebo má vedieť, že ním poskytované plnenia súvisia s plnením predmetu tejto zmluvy,
3. oznamovať Kupujúcemu aktuálne údaje o svojich subdodávateľoch, údaje o osobách oprávnených konať za subdodávateľov v rozsahu podľa zákona o verejnom obstarávaní, údaje o predmete subdodávky a podiele subdodávateľa na plnení predmetu zmluvy,
4. zabezpečiť, aby subdodávatelia spĺňali podmienky účasti týkajúce sa osobného postavenia nového subdodávateľa v takom rozsahu, v akom sa požadovali od pôvodného subdodávateľa s prihliadnutím na rozsah subdodávky; nový subdodávateľ musí byť oprávnený dodávať tovar, poskytovať služby, resp. vykonávať stavebné práce v rozsahu predmetu subdodávky.

**12.7.** Predávajúci je povinný uviesť zoznam svojich subdodávateľov spolu s predmetom subdodávky a podielom na celkovej realizácii Zmluvy v **Prílohe č. 3** tejto Zmluvy. Až do splnenia tejto Zmluvy je Predávajúci povinný oznámiť Kupujúcemu akúkoľvek zmenu údajov o subdodávateľovi. Predávajúci je oprávnený kedykoľvek počas trvania tejto Zmluvy zmeniť subdodávateľa len s predchádzajúcim písomným súhlasom Kupujúceho a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Žiadosť o zmenu subdodávateľa písomne predkladá Predávajúci Kupujúcemu minimálne 5 pracovných dní pred plánovaným dátumom zmeny subdodávateľa. Predávajúci je v súlade s § 41 ZVO povinný uvádzať aktuálne údaje o svojich subdodávateľoch, údaje o osobách oprávnených konať za subdodávateľov v rozsahu meno a priezvisko, adresa pobytu, dátum narodenia, údaje o predmete subdodávky a podiele subdodávateľa na celkovej realizácii Zmluvy. Tieto informácie uvádza Predávajúci v Prílohe č.3 tejto Zmluvy. Predávajúci je povinný požadovať od subdodávateľov poskytovanie aktuálnych údajov podľa predchádzajúcej vety a je povinný bezodkladne poskytovať aktualizované údaje Kupujúcemu. Ak Predávajúci hodlá zmeniť subdodávateľa počas trvania Zmluvy, je povinný spolu so žiadosťou o zmenu subdodávateľa poskytnúť Kupujúcemu všetky údaje podľa tohto odstavca a doklady preukazujúce splnenie podmienok účasti - § 32 ods. 1 písm. e) týkajúce sa osobného postavenia nového subdodávateľa v takom rozsahu, v akom sa požadovali od pôvodného subdodávateľa s prihliadnutím na rozsah subdodávky.

**12.8.** V prípade porušenia ktorejkoľvek z povinností týkajúcej sa subdodávateľov alebo ich zmeny má Kupujúci právo odstúpiť od Zmluvy a má nárok na zmluvnú pokutu vo výške 5 % zo zmluvnej ceny, za každé porušenie ktorejkoľvek z vyššie uvedených povinností, a to aj opakovane.

**12.9.** Zmluva je vyhotovená v 4 rovnopisoch z toho 1 pre predávajúceho a 3 pre kupujúceho.

**12.10.** Táto zmluva nadobúda platnosť dňom jej podpisu oprávnenými zástupcami zmluvných strán a účinnosť deň nasledujúci po dni po kumulatívnom splnení nasledovných podmienok:

* zverejnenie zmluvy v súlade s § 47a ods. 1 Občianskeho zákonníka
* doručenie Správy zo štandardnej ex-post kontroly po kompletnom administratívnom schválení procesu verejného obstarávania, z ktorého Predmet zmluvy vzišiel.

 Kupujúci sa zaväzuje v deň po splnení poslednej podmienky informovať Predávajúceho o skutočnosti, že zmluva nadobúda účinnosť.

**12.11.** Akékoľvek ustanovenie tejto Zmluvy, ktoré je alebo sa stane neplatným, nezákonným alebo nevynútiteľným podľa platného práva, bude neúčinné len v rozsahu, v akom túto neplatnosť, nezákonnosť alebo nedostatok či stratu vynútiteľnosti postihuje právo, bez akéhokoľvek vplyvu na zostávajúce ustanovenia zmluvy. Zmluvné strany sa zaväzujú nahradiť takéto ustanovenie novým ustanovením, ktoré bude platné a účinné a bude čo najlepšie zodpovedať jeho pôvodne zamýšľanému účelu.

**12.12.** Zmluva podlieha povinnému zverejneniu podľa zákona č. 211/2000 Z.z. o slobodnom prístupe k informáciám a o zmene a doplnení niektorých zákonov v znení neskorších predpisov.

**12.13.** Nedeliteľnou súčasťou tejto zmluvy sú tieto prílohy:

príloha č. 1: Špecifikácia predmetu kúpy

príloha č. 2: Cenová tabuľka

príloha č. 3: Zoznam subdodávateľov

Za predávajúceho                                                  Za kupujúceho

V .......................... dňa:                                          V ........................., dňa:

..................................................................                    ..................................................................

 PaedDr. Milan Ponický – riaditeľ školy